CELEX: 32018R0290
Language: hu
Date: 2018-02-26 00:00:00
Title: A Bizottság (EU) 2018/290 rendelete (2018. február 26.) az 1881/2006/EK rendeletnek a növényi olajokban és zsírokban, az anyatej-helyettesítő tápszerekben, az anyatej-kiegészítő tápszerekben és a csecsemők és kisgyermekek számára készített, speciális gyógyászati célra szánt élelmiszerekben található glicidil-zsírsavészterek felső határértékeinek tekintetében történő módosításáról (EGT-vonatkozású szöveg. )

27.2.2018   
               
               
                  HU
               
               
                  Az Európai Unió Hivatalos Lapja
               
               
                  L 55/27
               
            A BIZOTTSÁG (EU) 2018/290 RENDELETE
      (2018. február 26.)
      az 1881/2006/EK rendeletnek a növényi olajokban és zsírokban, az anyatej-helyettesítő tápszerekben, az anyatej-kiegészítő tápszerekben és a csecsemők és kisgyermekek számára készített, speciális gyógyászati célra szánt élelmiszerekben található glicidil-zsírsavészterek felső határértékeinek tekintetében történő módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
      mivel:
      
                  (1)
               
               
                  Az 1881/2006/EK bizottsági rendelet (2) az élelmiszerekben előforduló egyes szennyező anyagok vonatkozásában felső határértékeket határoz meg.
               
            
                  (2)
               
               
                  Az Európai Élelmiszerbiztonsági Hatóság (a továbbiakban: Hatóság) élelmiszerláncba bekerülő szennyezőanyagokkal foglalkozó tudományos testülete (CONTAM) 2016 májusában tudományos szakvéleményt (3) fogadott el a 3- és 2-monoklór-propán-diol (MCPD) és azok zsírsavészterei, valamint a glicidil-zsírsavészterek élelmiszerekben való jelenlétének az emberi egészségre gyakorolt kockázataival kapcsolatban.
               
            
                  (3)
               
               
                  A Hatóság – arra az aktualizált iránymutatásra való tekintettel, amelyet tudományos bizottsága a „benchmark dózis” megközelítés kockázatértékelésekben való alkalmazásával kapcsolatban adott ki (4) – úgy határozott, hogy újraértékeli a 3-MCPD és zsírsavésztereit, miután alaposan elemezte egyfelől az élelmiszer-adalékanyagokkal foglalkozó közös FAO/WHO szakértői bizottság (5), másfelől a Hatóság szóban forgó szennyező anyaggal kapcsolatos véleményei közötti eltéréseket. Ezért indokoltnak tűnik mindaddig várni a megfelelő szabályozói intézkedések meghozatalával, amíg meg nem lesz a 3-MCPD és zsírsavészterei újraértékelésének eredménye.
               
            
                  (4)
               
               
                  A glicidil-zsírsavészterek a finomított növényi olajokban és zsírokban igen nagy mennyiségben előforduló élelmiszer-szennyező anyagok. A glicidil-zsírsavészterek a gyomor-bél rendszerben hidrolízis útján glicidollá alakulnak át.
               
            
                  (5)
               
               
                  A Hatóság megállapította, hogy a glicidol genotoxikus és karcinogén vegyület. Tekintettel a glicidol potenciálisan genotoxikus és karcinogén hatására, a Hatóság az „expozíciós tűréshatár” („MoE”) megközelítést alkalmazta. A csecsemőkkel, kisgyermekekkel és gyermekekkel kapcsolatos expozíciós forgatókönyvek nyomán 12 800 és 4 900 közötti, a kizárólag anyatej-helyettesítő tápszerrel táplált csecsemők esetében pedig 5 500 és 2 100 közötti az expozíciós tűréshatárt állapítottak meg. A Hatóság arra a következtetésre jutott, hogy a 25 000 alatti expozíciós tűréshatár egészségi szempontból kockázatos. Ezért indokolt felső határértéket megállapítani a végső fogyasztók számára forgalmazott vagy élelmiszer-összetevőként való felhasználásra szánt növényi olajokban és zsírokban található glicidil-zsírsavészterekre vonatkozóan. A csecsemők, kisgyermekek és gyermekek egészségével kapcsolatos kockázatokra való tekintettel a bébiételek előállítására és a csecsemők és kisgyermekek számára készített, feldolgozott gabona alapú élelmiszerek előállítására szánt növényi olajok és zsírok tekintetében pedig indokolt még szigorúbb felső határérték megállapítása.
               
            
                  (6)
               
               
                  A csecsemők, kisgyermekek és gyermekek egészségét érintő mindennemű kockázat kizárása érdekében, valamint különös tekintettel a kizárólag anyatej-helyettesítő tápszerrel táplált csecsemők glicidil-zsírsavésztereknek való lehetséges expozíciójára, indokoltnak tűnik szigorú, kimondottan az anyatej-helyettesítő tápszerekre, az anyatej-kiegészítő tápszerekre, valamint a csecsemők és kisgyermekek számára készített, speciális gyógyászati célra szánt élelmiszerekre vonatkozó felső határértéket megállapítani. Mivel azonban az anyatej-helyettesítő tápszerekben, az anyatej-kiegészítő tápszerekben és a csecsemők és kisgyermekek számára készített, speciális gyógyászati célra szánt élelmiszerekben található glicidil-zsírsavészterek mennyiségének további csökkentése is szükségesnek mutatkozik, a felső határértékeket felül kell vizsgálni, amint szigorúbb határértékek elemzésére is alkalmas megbízható módszer áll rendelkezésre, amellyel biztosítható ezen értékek hatékony érvényesítése.
               
            
                  (7)
               
               
                  Az élelmiszer-vállalkozóknak elegendő időt kell hagyni arra, hogy termelési folyamataikat hozzá tudják igazítani a rendelkezésekhez.
               
            
                  (8)
               
               
                  Az 1881/2006/EK rendeletet ezért ennek megfelelően módosítani kell.
               
            
                  (9)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      Az 1881/2006/EK rendelet melléklete e rendelet mellékletének megfelelően módosul.
      2. cikk
      Az e rendelet mellékletében felsorolt és e rendelet hatálybalépése előtt jogszerűen forgalomba hozott élelmiszerek 2018. szeptember 19-ig forgalomban maradhatnak.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. február 26-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 37., 1993.2.13., 1. o.
      
      
         (2)  A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
      
         (3)  Tudományos szakvélemény a 3- és 2-monoklór-propán-diol (MCPD) és azok zsírsavészterei, valamint a glicidil-zsírsavészterek élelmiszerekben való jelenlétének az emberi egészségre gyakorolt kockázatairól. EFSA Journal 2016;14(5): 4426, 159. o. doi:10.2903/j.efsa.2016.4426.
      
         (4)  A tudományos bizottság 2017. február 13–14-i 82. plenáris ülésén készült jegyzőkönyv. Az alábbi címen olvasható: https://www.efsa.europa.eu/sites/default/files/event/170213-m.pdf
      
         (5)  Az élelmiszer-adalékanyagokkal foglalkozó közös FAO/WHO szakértői bizottság, nyolcvanharmadik ülés, Róma, 2016. november 8–17., összegzés és következtetések. A dokumentum az alábbi címen olvasható: http://www.fao.org/3/a-bq821e.pdf
      
         MELLÉKLET
         Az 1881/2006/EK rendelet melléklete 4. szakaszának –„3-monoklór-propán-1,2-diol (3-MCPD)” – helyébe a következő szöveg lép:
         
            „4. szakasz: 3-monoklór-propán-diol (3-MCPD) és glicidil-zsírsavészterek
            
                        Élelmiszerek (1)
                     
                     
                        Felső határérték
                        (μg/kg)
                     
                  
                        4.1.
                     
                     
                        
                           3-monoklór-propán-diol (3-MCPD)
                        
                     
                     
                         
                     
                  
                        4.1.1.
                     
                     
                        Hidrolizált növényi fehérje (30)
                     
                     
                        20
                     
                  
                        4.1.2.
                     
                     
                        Szójaszósz (30)
                     
                     
                        20
                     
                  
                        4.2.
                     
                     
                        
                           Glicidolként kifejezett glicidil-zsírsavészterek
                        
                     
                     
                         
                     
                  
                        4.2.1.
                     
                     
                        A végső fogyasztók számára forgalmazott vagy élelmiszer-összetevőként való felhasználásra szánt növényi olajok és zsírok, a 4.2.2. pontban említett élelmiszerek kivételével
                     
                     
                        1 000 
                     
                  
                        4.2.2.
                     
                     
                        A bébiételek előállítására és a csecsemők és kisgyermekek számára készített, feldolgozott gabona alapú élelmiszerek előállítására szánt növényi olajok és zsírok (3)
                     
                     
                        500
                     
                  
                        4.2.3.
                     
                     
                        Anyatej-helyettesítő tápszerek, anyatej-kiegészítő tápszerek, valamint csecsemők és kisgyermekek számára készített, speciális gyógyászati célra szánt élelmiszerek (por) (3) (29)
                     
                     
                        75 2019. június 30-ig
                        50 2019. július 1-jétől
                     
                  
                        4.2.4.
                     
                     
                        Anyatej-helyettesítő tápszerek, anyatej-kiegészítő tápszerek, valamint csecsemők és kisgyermekek számára készített, speciális gyógyászati célra szánt élelmiszerek (folyadék) (3) (29)
                     
                     
                        10,0 2019. június 30-ig
                        6,0 2019. július 1-jétől”